Почеком 1990. године, Галија је уз Рибљу чорбу, Викторију, Валентино и Бајагу и Инструкторе наступала у Темишвару, на тродневном концерту, који су организовани два месеца након Румунске револуције. Исте године Галија је објавила компилацијски албум "Још увек сањам (Највећи хитови)", на којој су се нашле неке од старих песама, поново снимљене. У време првих вишестраначких избора у Југославији, Галија је по идеји Кањевца и новинара Петра Пеце Поповића снимила ЕП са песмама "Он је исти као он", упоређујући Јосипа Броза Тита и Слободана Милошевића, "Ти си моја партија, После свега" и песму "Комуниста", на којој је као вокалиста гостовао Шабан Бајрамовић. ЕП је имао провокативне текстове о неизвесној будућности земље, а због политичке цензуре никада није објављен.